Draamakasvatus     5.klass

Kes mängida veel ei oska,
peab kõvasti harjutama.
Suured meistrid mängivad vaikselt
ja pill igaühel on oma.

Kes mängida veel ei oska,
peagi õpib,kui tahtmist on.
On igasuguseid mänge:
kula,pimesikk,telefon.

Kes mängida enam ei oska,
sellel midagi teha ei ole.
Pole kellelgi temaga asja,
tema elu on lihtsalt kole. 

                                             Ott Arder

 Draamakasvatust viib läbi õpetaja Romet Piller


Draamakasvatuse sisu ja õpitulemused 5.klassis.
Õppesisu

1.Pingevabadust,enesekindlust ja julgust andvad harjutused.
2.Diktsiooni- ja kõneharjutused.
3.Harjutused partneri  jälgimiseks ja kuulamiseks.
4.Rollimängud ja suhtlemismängud.
5.Kirjeldavast pildist lähtuvad mängud ja etüüdid.
6.Luuletuste-lugude esitamine koos lavastuslike elementidega.
7.Õpime dramatiseerima  luuletusi, jutukesi või muinasjutte.
8.Õpime kirjutama kahekõnet või lühinäidendit.
9.Teatrietenduste külastamine ja analüüs.
10.Eesti keele väärtustamine, emakeele rikkus  ja ilu.
Õpitulemused

1.5.klassi lõpuks  tunneb õpilane end lavaruumis liikudes vabalt.
[bookmark: _GoBack]2.Tal on hea kõne, selge diktsioon.
3.Ta oskab kuulata ja jälgida partnerit ning temaga suhelda.
4.Saab hakkama luuletuse esitamisega või rolliga näidendis vastavalt oma võimetele.
5.Oskab dramatiseerida jutukest või muinasjuttu.
6.Saab hakkama teatrietenduse analüüsiga.
7.Oskab väärtustada oma emakeelt ,väljendada oma emakeeles arusaadavalt mõtteid ja tundeid.

